கிறிஸ்து பெயராக்கம்
[[Image:Pantokrator ikon.jpg|thumb|right|&quot;அனைத்தையும் ஆள்பவர்&quot; (ஆண்டவர்) என்னும் பெயர்கொண்டு இயேசு அழைக்கப்படுகிறார். இக்கீழைத் திருச்சபைப் படிமத்தில் IC XC என்னும் கிரேக்க எழுத்துக்கள் கொண்ட பெயராக்கம் இயேசுவின் தலைக்கு இடமும் வலமும் உள்ளன]]
 '''கிறிஸ்து பெயராக்கம்''' (''Christogram'') என்பது [[இயேசு கிறிஸ்து|இயேசு கிறிஸ்துவின்]] பெயரைக் குறிக்க ஒன்று அல்லது பல எழுத்துக்களை இணைத்து உருவாக்கப்படுகின்ற கிறித்தவ அடையாளம் ஆகும்&lt;ref&gt;[http://en.wikipedia.org/wiki/Christogram கிறிஸ்து பெயராக்கம்]&lt;/ref&gt;. வெவ்வேறு கிறித்தவ சபைகள் வெவ்வேறு அடையாளங்களைக் கொண்டு [[இயேசு|இயேசு கிறிஸ்துவைக்]] குறிப்பிடுகின்றன. எடுத்துக்காட்டாக, ''IHS'' என்னும் பெயராக்கம் இயேசுவின் திருப்பெயரைக் குறிக்கவும், ''ICXC'' என்னும் பெயராக்கம் கிறிஸ்துவைக் குறிக்கவும் பயன்படுகின்றன.
 
 ==கீழைத் திருச்சபை==
 
 கீழைத் திருச்சபையில் மிகப் பெரும்பான்மையாகப் பயன்படுத்தப்படும் கிறிஸ்து பெயராக்கம் &quot;ICXC&quot; என்னும் கிரேக்க வடிவம் ஆகும். இது &quot;இயேசு கிறிஸ்து&quot; என்னும் பெயரின் சுருக்கம் ஆகும். இது ΙΗΣΟΥΣ ΧΡΙΣΤΟΣ  (&quot;IHCOYC XPICTOC&quot;) (Iesous Christos) என்னும் இரு கிரேக்க சொற்கள் ஒவ்வொன்றின் முதல் எழுத்தையும் இறுதி எழுத்தையும்  கொண்டு ஆக்கப்பட்டது. திருப்படிமங்களில் இப்பெயராக்கம் இரண்டாகப் பிரிக்கப்பட்டு, படிமத்தின் இடப்புறம் &quot;IC&quot;, வலப்புறம் &quot;XC&quot; என்று எழுதப்படுவதுண்டு. இது புனிதம் நிறைந்த பெயர் என்பதைக் குறிக்க எழுத்துகளின் மேல் கோடு இடுவது வழக்கம்.
 
 இப்பெயர் &quot;இயேசு கிறிஸ்து வெல்கிறார்&quot; என்னும் பொருளைக் குறிக்க &quot;ICXC NIKA&quot; என்று எழுதப்படுவதும் உண்டு. இயேசு கிறிஸ்துவை &quot;ஆண்டவர்&quot; எனச் சித்தரிக்கும் கீழைச் சபைப் படிமங்களில் அவருடைய வலது கை விரல்கள் IC, X, C எனக்குறிப்பன போல எழுதப்படுவது வழக்கம்.
 
 ==மேலைக் கிறித்தவம்: &quot;IHS&quot; அடையாளம் ==
 [[File:OFM_Holy_Name_Province_-_San_Damiano_Hall_Provincial_Offices_IHS.jpg|thumb|left|200px|கதிரவனைப் பின்னணியில் கொண்ட இயேசுவின் திருப்பெயரைக் குறிக்கும் &quot;IHS&quot; பெயராக்கம்]]
 இலத்தீன் மொழி மரபைச் சார்ந்த மேலைக் கிறித்தவ சபைகளிடையே, நடுக்கால ஐரோப்பாவில் தொடங்கி இன்றும் கத்தோலிக்கர் மற்றும் புரட்டஸ்தாந்து சபையினர் நடுவில் வழக்கமாக &quot;IHS&quot; அல்லது &quot;IHC&quot; என்னும் கிறிஸ்து பெயராக்கம் பயன்படுகிறது. இந்த எழுத்துகள் &quot;இயேசு&quot;வைக் குறிக்கும் கிரேக்கப் பெயரின் முதல் மூன்று எழுத்துகள் ஆகும். அவை &quot;அயோட்டா-ஏட்டா-சிக்மா&quot; (iota-eta-sigma) என்னும் மூன்று எழுத்துகள்.
 
 கிரேக்கத்தில் &quot;அயோட்டா&quot; எழுத்து &quot;I&quot; எனவும், &quot;ஏட்டா&quot; எழுத்து &quot;H&quot; எனவும், &quot;சிக்மா&quot; எழுத்து பிறைவடிவில் &quot;C&quot; என்றோ அல்லது சொல்லிறுதியில் வரும்போது &quot;S&quot; என்றோ எழுதப்படும். இலத்தீன் அரிச்சுவடியில் &quot;I&quot; என்னும் எழுத்தும் &quot;J&quot; என்னும் எழுத்தும் 17ஆம் நூற்றாண்டுவரை முறையாக வேறுபடுத்தப்படாதிருந்ததால்,  &quot;JHS&quot;, &quot;JHC&quot; எனும் வடிவங்களும் &quot;IHS&quot;, &quot;IHC&quot; எனும் வடிவங்களும் தம்முள் இணையானவையே.
 
 &quot;IHS&quot; என்னும் கிறிஸ்து பெயராக்கத்தை &quot;Iesus Hominum Salvator&quot; என்னும் இலத்தீன் சொற்றொடரின் சுருக்கமாகக் கொண்டு விளக்குவதும் உண்டு. இச்சொற்றொடருக்கு &quot;இயேசு மனிதரின் மீட்பர்&quot; என்பது பொருள்.  மேலும் &quot;IHS&quot; என்னும் கிறிஸ்து பெயராக்கத்திற்கு &quot;In Hoc Signo&quot; என்னும் இலத்தீன் விளக்கம் தருவதும் உண்டு. இதற்கு &quot;இந்த அடையாளத்தின் வழியாக&quot; (&quot;In This Sign&quot;) என்பது பொருள்.  மன்னன் காண்ஸ்டன்டைன் தம் எதிரிகளை எதிர்த்துப் போரிட்டபோது அவர் சிலுவை அடையாளத்தைக் கொடியாகக் கொண்டுசென்று போரிட்டால் வெற்றியடைவார் என்று ஒரு காட்சியில் அறிந்ததாக ஒரு கதை உண்டு. அக்கதையின் பின்னணியில் தரப்படும் விளக்கமே &quot;இந்த அடையாளத்தின் வழியாக&quot; என்பதாகும்&lt;ref&gt;[http://en.wikipedia.org/wiki/In_hoc_signo_vinces &quot;இந்த அடையாளத்தின் வழியாக&quot;]&lt;/ref&gt;. இத்தகைய விளக்கங்களைப் &quot;பிற்பெயராக்கங்கள்&quot; (backronyms) என்பர்.
 
 இயேசுவின் பெயரைக் குறிக்கும் &quot;IHS&quot; என்னும் பெயராக்கம் மக்களிடையே பரவ புனித சீயேனா பெர்னார்தீனோ (Saint Bernardino of Siena) முக்கிய பங்களித்தார். சூரியனைப் பின்னணியாகக் கொண்டு இப்பெயராக்கம் செய்து, இயேசு என்னும் பெயர் அனைத்திலும் சிறந்தது என்று அவர் குறிப்பிட்டார்.
 
 பின்னர்,  இயேசுவின் பெயரைக் குறிக்கும் &quot;IHS&quot; என்னும் பெயராக்கத்தை [[இயேசு சபை|இயேசு சபையினர்]] தமதாக்கி, அது உலகெங்கும் பரவ வழிகோலினர்.
 
 == இயேசுவைக் குறிக்கும் INRI அடையாளம்==
 {{main|இயேசு, யூதர்களின் அரசர்}}
 இயேசு சிலுவையில் அறையப்பட்டபோது பிலாத்துவின் கட்டளைப்படி சிலுவையில் ஒரு குற்ற அறிக்கை எபிரேயம், கிரேக்கம், இலத்தீன் ஆகிய மொழிகளில் எழுதிவைக்கப்பட்டது. இலத்தீன் தொடர் &quot;Iesous Nazarenus Rex Iudaeorum&quot; என்றிருந்தது. அதன் சுருக்கச் சொல்லாக்கம் INRI என வரும் அதன் பொருள்: '''நாசரேத்து இயேசு யூதர்களின் அரசன்''' என்பதாகும் (காண்க: [[யோவான் நற்செய்தி|யோவான் 19:19]]). இப்பெயர் வழக்கமாக இயேசுவைத் தாங்கும் சிலுவையில் எழுதப்பட்டிருக்கும்&lt;ref&gt;[http://en.wikipedia.org/wiki/INRIசிலுவை மீது INRI]&lt;/ref&gt;.
 
 ==இயேசுவைக் குறிக்கும் ☧ அடையாளம்==
 {{main|காய் ரோ}}
 இயேசுவுக்குத் &quot;திருப்பொழிவு பெற்றவர்&quot; என்னும் சிறப்புப் பெயர் விவிலியத்தில் உண்டு. அது எபிரேயத்தில் &quot;மெசியா&quot; எனவும் கிரேக்கத்தில் Christos எனவும் வரும். இக்கிரேக்கச் சொல்லில் உள்ள &quot;கி&quot; (Chi), &quot;றோ&quot; (Rho) என்னும் முதல் இரு எழுத்துக்களும் கிரேக்கத்தில் முறையே &quot;X&quot; எனவும் &quot;P&quot; எனவும் எழுதப்படும். இவ்வாறு ☧ (XP) என்னும் அடையாளம் &quot;கிறிஸ்து&quot; (திருப்பொழிவு பெற்றவர்) என்னும் பொருளில் இயேசுவுக்கு அடைமொழியாயிற்று.
 
 ==இயேசுவைக் குறிக்கும் &quot;மீன்&quot; (ΙΧΘΥΣ) அடையாளம்==
 
 கிரேக்க மொழியில் &quot;[[இக்துஸ்]]&quot; (ΙΧΘΥΣ, ἰχθύς = ikhthús, ichtus) என்னும் சொல் &quot;மீன்&quot; என்று பொருள்படும். இந்த கிரேக்கச் சொல்லில் அடங்கியுள்ள ஐந்து எழுத்துகளையும் தனித்தனியே பிரித்து அவை ஒவ்வொன்றும் தனித்தனிச் சொற்களின் முதல் எழுத்துக்கள் என்று கொண்டு விளக்கம் அளிப்பது வழக்கம்&lt;ref&gt;[http://en.wikipedia.org/wiki/Ichthys இயேசுவைக் குறிக்கும் மீன் அடையாளம்]&lt;/ref&gt;. அதன் விவரம் இதோ:
 * (''I'', Iota) : '''Ι'''ΗΣΟΥΣ (''Iêsoûs'') « இயேசு » ; (= எபிரேய மொழியில் &quot;மீட்பர்&quot;).
 * (''KH'', Khi) : '''Χ'''ΡΙΣΤΟΣ (''Khristòs'') « கிறிஸ்து » ; (= கிரேக்க மொழியில் &quot;திருப்பொழிவு பெற்றவர்&quot;)
 * (''TH'', Thêta) : '''Θ'''ΕΟΥ (''Theoû'') « கடவுளின் » ;
 * (''U'', Upsilon) : '''Υ'''ΙΟΣ (''Huiòs'') « மகன் » ;
 * (''S'', Sigma) : '''Σ'''ΩΤΗΡ (''Sôtếr'') « மீட்பர் ».
 
 ==இயேசுவைக் குறிக்கும் அகர னகர எழுத்துக்கள்==
 
 கிரேக்க மொழியின் முதல் எழுத்து ஆல்ஃபா (Alpha) et எனவும் இறுதி எழுத்து ஒமெகா (Omega) என்றும் பெயர் கொண்டுள்ளன. அவற்றை α - ω என்று சிறிய எழுத்திலும் A - Ω என்று பெரிய எழுத்திலும் குறிப்பர். இயேசுவே அனைத்தின் முதலும் நிறைவும் (தொடக்கமும் முடிவும்) என்னும் பொருளில் அவரை ஆல்ஃபாவும் ஒமெகாவும் (அகரமும் னகரமும்) என்பது கிறித்தவ வழக்கம்&lt;ref&gt;[http://en.wikipedia.org/wiki/Alpha_and_Omega இயேசு முதலும் நிறைவும்]&lt;/ref&gt;.
 
 {{cquote|அகரமும் னகரமும், முதலும் இறுதியும், தொடக்கமும் முடிவும் நானே ([[திருவெளிப்பாடு (நூல்)|திருவெளிப்பாடு 22:13]])}}
 
 ==படத்தொகுப்பு==
 &lt;gallery&gt;
 File:JHS-IHS-Monogram-Name-Jesus.svg|மேலைக் கிறித்தவத்தில் &quot;கிறிஸ்து பெயராக்கம்&quot;
 File:IHS-monogram-Jesus-medievalesque.svg|ஐரோப்பிய நடுக்காலக் &quot;கிறிஸ்து பெயராக்கம்&quot;
 File:IHC-monogram-Jesus-medievalesque.svg|ஐரோப்பிய நடுக்காலக் &quot;கிறிஸ்து பெயராக்கம்&quot; - வேறு வடிவம்
 File:IHS-monogram-interwined.svg|எழுத்துப் பின்னல் முறையில் &quot;கிறிஸ்து பெயராக்கம்&quot;
 File:Ichthys.svg|&quot;கடவுளின் மகனும் மீட்பருமான இயேசு கிறிஸ்து&quot; என்பதின் கிரேக்கச் சுருக்கம் ΙΧΘΥΣ (ichtus = மீன்)
 File:Crismon-symbol.svg|இயேசுவைக் குறிக்கும் ☧ (XP) அடையாளமும் α - ω அடையாளமும் 
 File:Praha, Nove Mesto - kostel Panny Marie na Slovanech, detail 1.jpg|இயேசு முதலும் நிறைவும்:α - ω
 File:Fra Angelico 072.jpg|சிலுவையில் INRI அடையாளம்
 &lt;/gallery&gt;
 
 ==ஆதாரங்கள்==
 {{reflist}}
 
 [[பகுப்பு:இயேசு]]